Les 'fake news' arriben a les escoles\nNi hi ha gent en discoteques infectant amb el virus VIH ni en Momo apareix enmig de vídeos de YouTube Kids per incitar els infants a suïcidar-se.\nEls experts creuen que les 'fake news' han de ser combatudes dotant l'estudiant d'eines per detectar-les. (foto: Freepik)\nEls experts aposten per ensenyar anàlisi crítica a les aules de manera transversal\nL'escola ha de proveir les persones joves de la capacitat per distingir entre una cosa documentada i simples opinions, i de vegades, directament, mentides\nEls experts adverteixen que, tot i que sempre hi ha hagut enganys o rumors, les notícies falses actuals s'estenen «més de pressa» i són «més persistents i virals». «Com que es disposa d'uns canals de divulgació ràpids i amb els quals les persones joves són hàbils, els arriben més fàcilment», explica la professora col·laboradora dels Estudis de Psicologia i Ciències de l'Educació de la Universitat Oberta de Catalunya (UOC) Sylvie Pérez. El també docent d'aquests estudis Jordi Perales destaca que moltes vegades «una mateixa notícia falsa pot ser notícia un any i repetir-se un temps després sense que hi hagi hagut cap raó aparent que ho expliqui». Aquesta nova «variant» d'informació no verídica ni contrastada, apunten tots dos, s'ha de combatre a les aules dotant l'estudiantat d'eines. «En el context escolar, l'alumnat encara no té capacitat crítica per saber distingir una notícia d'una que és fake news», assenyala Pérez. És justament, apunten tots dos, un dels objectius educatius en l'adolescència, per la qual cosa demanen recursos i implicació de l'Administració per «millorar» en el seu desenvolupament.\nL'educació mediàtica també arriba a iniciatives com la que acull més de 8.000 alumnes a Catalunya per mitjà del Junior Report o el projecte (In)Forma't, també de Google, juntament amb el Govern d'Espanya i la Fundació d'Ajuda contra la Drogoaddicció (FAD) en centres educatius de tot l'Estat. Els experts consideren que aquest tipus d'ensenyaments han d'estar inclosos en tot el currículum, de manera transversal, i rebutgen que cap altra matèria pugui ser més útil. «Una de les funcions de l'escola és dotar la futura ciutadania de ple dret de les estratègies per poder analitzar críticament la situació. I això s'ha de fer en totes les matèries, no pas en una en concret», manté Perales. Es tracta, doncs, d'un objectiu dels centres educatius, tot i que reconeixen que calen més recursos. «Actualment sembla que aquesta formació depèn més de la voluntat o la capacitat del personal docent que d'una necessitat organitzada de l'Administració», assumeix, i insisteix que «l'hauríem de treballar més bé».\nLa tecnologia és, en part, culpable que l'extensió de les notícies enganyoses sigui ràpida i viral. «Abans circulaven rumors falsos, però no tenien tants canals per circular tan àgilment», exposa la professora. Les persones joves saben fer servir millor que la majoria d'adults «una part» d'aquestes eines, adverteix Perales, però no totes ni totes les seves capacitats. «Saben utilitzar Instagram, TikTok i altres xarxes socials per entretenir-se? Sí, sens dubte. Però saben utilitzar totes les possibilitats de cerca que hi ha, com DuckDuckGo, Bing o Google? La resposta no és tan positiva», apunta el docent, que conclou que les persones adolescents «saben fer cerques simples, però no complexes».\nA banda, la dificultat per utilitzar la tecnologia fa que, segons un estudi sobre eleccions nord-americanes, siguin les persones més grans de 65 anys les que comparteixen més notícies enganyoses. Serien els adults més joves, els pares o altres familiars que envolten els nois els qui, en aquest àmbit, els haurien d'oferir «models» de conducta. Per això, els familiars també tenen un paper important a l'hora de lluitar contra les notícies falses, i han d'actuar d'acord amb el que ensenyen. «Una cosa que no hem de fer com a pares és difondre, comentar o divulgar cap informació, notícia o comentari que ens arribi, sigui de forma oral o per mitjans tecnològics, sense verificar-ne l'autenticitat i la veracitat», proposa l'experta.\nL'escola ha de proveir el jovent de la capacitat per «distingir una cosa documentada de simples opinions, i de vegades, directament, mentides». La resposta educativa a les notícies enganyoses, enumera el professor, ha de ser «des de l'ètica, la formació en valors i el respecte al dret d'informació». I és que, des del seu punt de vista, actualment la informació és «un dret de primer ordre» i, per tant, «hauríem de ser capaços de garantir que la informació sigui veraç i comprensible i que permeti la lliure creació d'opinió». Perquè els futurs adults puguin exigir aquest dret, les persones adolescents necessiten, conclou, «formar-se en consciència crítica per distingir-les».


Mònica Terribas recorda que TV3 és un referent internacional pel seu tractament de la immigració - Afibrocat\nMònica Terribas recorda que TV3 és un referent internacional pel seu tractament de la immigració\non 14 jul. 2011\nLa directora de Televisió de Catalunya, Mònica Terribas va voler destacar durant el segon esmorzar de comunicació de la Taula del Tercer Sector que TV3 s?ha convertit en un referent internacional a l?hora de tractar la immigració.\nMònica Terribas també va voler destacar l?aposta de TV3 per la construcció d?una valors socials i la responsabilitat social que té com a televisió pública del país. En aquest sentit, Terribas també va mostrar la seva preocupació pel ?corrent d?irresponsabilitat dels poders mediàtics privats?.\nDurant la seva intervenció, titulada ?La responsabilitat social dels mitjans de comunicació a Catalunya?, Terribas va voler destacar la feina feta per les entitats socials del país i va ressaltar ?la sort que tenim del Tercer Sector Social en època de crisi?. Terribas va qualificar el Tercer Sector Social ?d?imprescindible? per tirar endavant aquest país i va advertir que ?si només depenguéssim de l?administració estaríem molt pitjor; sort en tenim de les entitats socials?.\nLa directora de Televisió de Catalunya va fer aquestes declaracions durant el segon esmorzar de comunicació de la Taula del Tercer Sector organitzat a la seu de l?ONCE Catalunya i que va comptar amb la participació d?unes 150 persones, la majoria d?elles, responsables de comunicació d? entitats socials.\nEls Esmorzars de comunicació es van posar en marxa el primer trimestre d?enguany i són un espai de trobada i de formació adreçat als responsables de comunicació de les entitats. La idea és convidar cada trimestre a algun responsable dels principals mitjans de comunicació del país perquè coneguin millor el Tercer Sector Social i entrin en contacte amb les entitats sòcies de la Taula.


Paolo Vasile li dona a Nagore Robles una mala notícia | Catalunya Diari\nPaolo Vasile ha perdut la paciència després de les últimes informacions\nper Beatriz Paricio Cabañas 29/04/2022 15:39h\nPaolo Vasile ha posat en perill l'estabilitat professional d'una de les seves presentadores. El conseller delegat de Telecinco no travessa el seu millor moment a causa de les baixes audiències que està registrant el grup audiovisual.\nUn bon exemple és l'últim projecte televisiu que es va estrenar fa molt poc a Cuatro i no ha tingut l'acollida que s'esperava. Com a conseqüència, Vasile ja ha comunicat la seva decisió a Nagore Robles.\nPaolo Vasile sentència Nagore Robles\nMediaset no està passant pel seu millor moment. Des que Sálvame va començar el seu declivi, de mica en mica s'han anat sumant nombrosos programes. L'audiència sembla que ha dit prou i està cansada de veure sempre les mateixes cares i els mateixos continguts de sempre.\nArran d'això, a Paolo Vasile no li va quedar més remei que jugar la seva última carta i començar a fer canvis. El programa vespertí de Telecinco va ser el primer a modificar-se i després d'ell es van fer nombroses variacions a la graella televisiva.\nNagore Robles va ser l'encarregada de presentar 'Baila conmigo' | Mediaset\nPerò aquestes transformacions no només van afectar Telecinco, Cuatro també va patir alguna alteració. La més cridanera va ser que Cuatro al día, programa presentat per Joaquín Prat, va reduir el seu horari.\nUna reducció que obeïa a l'estrena de Baila conmigo, el nou espai capitanejat per Nagore Robles. D'aquesta manera, l'ex de Sandra Barneda feia el salt com a presentadora en un horari nou per a ella.\nPaolo Vasile cancel·la el programa de Nagore | Telecinco\nNo obstant això, a la basca li ha durat poc l'alegria. Un mes després de la seva estrena, Vasile ha pres una decisió que té a veure amb la seva continuïtat. I és que, segons sembla, les dades d'audiència no han estat gens bones i penja d'un fil la seva permanència en antena.\nDe moment, el programa continuarà emetent-se la primera setmana de maig a la seva franja horària. Això és de 20.50 a 21.30 hores, transcorreguts aquests dies, el conseller delegat no té molt clar si seguir amb ell. A Cuatro no hi ha lloc per ell i això podria significar el seu final.\nPaolo Vasile aposta per la seguretat\nEn els moments d'incertesa el millor és tenir seguretat. Això és el que ha pensat Vasile després de veure els baixos índexs d'audiència de Baila conmigo.\nÉs per això que des de la cadena hagin optat per tornar-li a Cuatro al día el seu horari habitual allargant de nou el programa. L'espai presentat per Joaquín Prat té bons resultats i prefereixen no arriscar-se.\nPaolo Vasile confia en 'Cuatro al día' | Cuatro\nEls espectadors de Cuatro volen informació i actualitat i Paolo Vasile ha atès les peticions. Després de la cancel·lació del programa de Nagore, la graella tornarà al seu estat original amb First Dates al seu lloc.\nAixí doncs, a Prat se li ha acabat el seu temps lliure. Recordem que fa un mes es va assabentar en directe que el seu treball a Mediaset acabava abans gràcies a Baila conmigo. «És una meravella, acabo abans de treballar», va dir sense saber que tenia el micro obert.\nAmb l'última reestructuració de la cadena, el copresentador de El programa de Ana Rosa torna al seu horari habitual de feina. Per contra, l'ex de Sandra Barneda es queda sense feina després del fracàs del dating show que ja va començar amb mal peu.\nEl succedani de Mujeres y hombres y viceversa per estirar el xiclet d'algunes parelles de La isla de las tentaciones no ha convençut. Un cop més, les mateixes cares a les mateixes trames. L'objectiu de Vasile era repetir l'èxit del reality de parelles, però finalment no ha pogut ser.\nAnar a portada Última hora Televisió Última hora Nagore Robles\nLa foto més trista de Jordi Robirosa a l'hospital: «Fet farina»\nPablo Chiapella, l'actor que va conèixer la seva dona a 'La que se avecina'


La Presidenta del Consell Insular agraeix la labor feta per la unitat de l’exèrcit que ha col·laborat amb les feines de desinfecció d’espais públics\nLa Presidenta del Consell Insular, Susana Mora, acompanyada per la consellera d’Ocupació, Habitatge i Cooperació Local, Cristina Gómez, han rebut la visita institucional del Coronel Pujol, qui ha dirigit la unitat de l’exèrcit que s’ha desplaçat a Menorca per ajudar amb les feines de desinfecció d’espais públics.\nDurant la trobada, les dues representants del Consell Insular han mostrat el seu agraïment per la seva cooperació i suport, i han mostrat la seva satisfacció pel treball realitzat per la seva unitat. Per la seva banda, el Coronel Pujol ha expressat la seva posada a disposició en cas que es requereixin de nou els seus serveis i ha manifestat que la societat menorquina està demostrant un alt de nivell de compromís davant de la situació actual.\nAquesta unitat de l’exèrcit, que va arribar dilluns, ha completat avui el treball de desinfecció que ha durat una setmana. Aquesta tasca s’ha pogut realitzar gràcies a la coordinació entre diferents administracions com el Consell, els ajuntaments i la Delegació del Govern. Entre els espais públics desinfectats es troben:\nCiutadella: el Port de Ciutadella i les dependències de la Policia Nacional de Ciutadella.\nMaó: les dependències de la Policia Local i Nacional de Maó, el centre penitenciari, l’aeroport, mercat des Claustre, Centre Assessor de la Dona, ascensor del Port de Maó, i l’hospital Mateu Orfila.\nAlaior: les dependències de les àrees socials, així com també les seus de Creu Roja i Càritas , l’àrea de Salut des Banyer, i les dependències de la Policia Local.\nSant Lluís: centre salut, dependències de les àrees socials i atenció al ciutadà.\nEs Migjorn: les dependències d’Alcaldia, la biblioteca, l’escola de música i el centre de dia.\nEs Castell: l’ajuntament i les dependències de la Policia Local.\nTot i que en un primer moment es va considerar incloure els geriàtrics en el pla de desinfecció, des de l’Àrea de Salut del Govern ens van indicar que per aquestes instal·lacions se segueix un procediment diferenciat.\nA més a més de la unitat de desinfecció també els hi han acompanyat un grup d’efectius per ajudar a la Policia Local i a la Guàrdia Civil en les seves tasques de vigilància i informació ciutadana.\nMaó, 17 d’abril del 2020


El valor afegit en la digitalització - ResiPlus\n15jul16:0017:00El valor afegit en la digitalització16:00 - 17:00 CET\nContingut: L’era de la digitalització està en plena expansió, i suposa una sèrie de reptes que s’han d’afrontar en el sector sociosanitari, en matèria de gestió i ús de dades.\nL’era de la digitalització està en plena expansió, i suposa una sèrie de reptes que s’han d’afrontar en el sector sociosanitari, en matèria de gestió i ús de dades. Per a això caldrà dotar de mitjans tecnològics i recursos eficients als centres residencials, Sempre amb els màxims estàndards de qualitat i seguretat.\nMolts processos que actualment es realitzen a mà, poden ja ser digitalitzats. Alguns exemples:\n– Control de les Alarmes mèdiques.\n– Integració amb la telefonia *DECT.\n– Seguiment dels temps de resposta.\n– Gestió de les Tasques dels Auxiliars.\n– Captació de les dades a l’habitació mitjançant dispositius tàctils (evitant haver de tornar a introduir-los posteriorment)-\n– Enregistrament per veu d’incidències\nAixò genera molta informació en format digital, per tant tenim moltes dades que a vegades resulta complicat explotar. Per a això existeixen eines d’Anàlisis que permeten procedimentar la informació, disposar d’indicadors, controlar el compliment de les tasques determinades i que es compleixen els paràmetres predeterminats.\nFinalment parlarem de processos que eviten la introducció manual d’informació, com són els processos d’escanejat de factures, que automàticament s’introdueixen en els sistemes comptables. La idea és comprovar com els processos de digitalització automàtica eviten haver de fer tasques que no aporten valor i dedicar el temps al realment important.\nDirector Comercial de Iseco\nID del seminari web: 353-968-667


El Prat presenta total normalitat en el primer dia de tancament de la pista principal\nEls vols de l'Aeroport de Barcelona-el Prat estan operant amb normalitat durant aquest dimarts, sense que s'hagin produït afectacions en les operacions com a conseqüència del tancament al trànsit de la pista principal a causa d'obres de renovació d'aquesta infraestructura.\nSegons ha informat Aena, els vols estan operant segons l'hora prevista per les companyies i no s'ha produït cap inconvenient a causa del tancament de la pista, en una jornada en què hi ha programats 605 moviments.\nFins al 5 de febrer, quan finalitzarà el tancament de la pista principal, l'Aeroport de Barcelona utilitzarà durant el dia la configuració nocturna -amb la pista transversal per a aterratges i la tercera pista per despegues-, de manera que la capacitat operacional queda reduïda de 72-48 operacions per hora.\nSegons Aena, la previsió d'operacions i de seients que han fet les companyies per al mes de gener és similar a la d'altres anys, pel que no es preveu una reducció significativa de l'activitat durant el tancament de la pista principal, sinó que les operacions es repartiran en les diferents franges horàries.\nLes obres de la pista principal del Prat, amb un pressupost de 18,7 milions d'euros, inclouen la regeneració del paviment, la renovació de l'abalisament, la millora i regeneració del paviment de les sortides ràpides, i l'eliminació d'alguns obstacles en la franja de la pista i en l'àrea de seguretat de l'extrem de pista.


Un petit tresor | card.cat\nPublicat el 21 d'abril de 2015 per Guillem Pont\nNo fa gaire que es publicà. I encara menys que n’Antoni Font ens va informar de l’edició. La revista MUSA del Museu d’Història de Manacor publica la tesi doctoral de n’Eugènia Sitjes. Fa referència a la vida àrab -andalusina l’anomena ella- del nostre terme municipal.Un petit tresor!. Un excel·lent regal per al dia del llibre!.\nVegeu-ne una petita referència\nAquest article s'ha catalogat com a Història i s'ha etiquetat amb andalusina, Musa per Guillem Pont. Afegeix a les adreces d'interès l'enllaç.


Joves de les Alqueries participen a les jornades “1000 young for inclusion” | Casal Jove de les Alqueries\nCasal Jove de les Alqueries / 15 Novembre 2017\nRepresentants de les Alqueries i Borriana aniran el divendres 17 de novembre durant tot el dia a les jornades autonòmiques «1.000 young forinclusion» que es celebran a Almassora per a exposar les seves propostes de millora als representants polítics de cada localitat.\nL’Ajuntament d’Almassora es converteix en espai de debat para al voltant de 200 joves de Betxí, Benicàssim, Borriana, les Alqueries, Quart de Poblet i el propi municipi, que participen en aquestes jornades durant els dies 14 i 17 de novembre.\nL’objectiu d’aquest projecte és conèixer com vol la joventut que siguen els municipis del futur, i facilitar-los, a més a més, eines de treball i decisió grupal que potencien valors democràtics i participatius. Està dirigit i portat a terme per la Federació de Cases de Joventut i es va realitzar una primera fase de preparació a l’IES Jaume I de Borriana, entre altres. Aquesta recollida d’informació es va fer a l’IES entre els joves de 4t de l’ESO i 1r de Batxillerat, dues sessions d’aula amb la tècnica de la prospectiva. Aquest divendres serà la culminació del treball en una jornada de posada en comú dels resultats trets, on els i les representants de cada aula debaten sobre les possibles solucions i estratègies i es diuen les conclusions als representants polítics.\nDes del Casal Jove de les Alqueries creiem que els nostres xiquets, xiquetes i joves són part activa de la societat i això exigeix que puguen participar de manera activa. Creiem que la seua veu ha de ser escoltada a l’hora de prendre les decisions. Per això, és necessari crear espais de participació real, on posar aquesta participació en pràctica de manera efectiva.\n15 Novembre 2017 in activitats juvenils. Etiquetes: Almassora, IES, Jaume I, joventut, trobada\nVisitem el nou projecte jove de Nules →


La il·lusió de cada dia\nAnit, me n'hauria anat ric a dormir, si no hagués estat perquè vaig comprovar el cupó dels cecs que havia comprat el passat divendres.\nLes nits d'estiu s'acomiaden com el plaer que oferia un got resplendent, però llegint "La llavor immortal" de Jordi Balló i Xavier Pérez, on els grans arguments travessen els segles i les arts, hem de pensar que els estius renaixen sobre ells mateixos i se'ns oferiran cada any, al seu temps, quan estiguen prou madurs, per a brindar-nos el goig fresc i impúdic que ja hem començat a esperar enyorívolament. L'hivern no és res més que una treva sota la manta de l'esperança.\nPublicat per Tomàs Llopis a 2:18 Cap comentari:\nEtiquetes de comentaris: Actualitat, Diari íntim\nPublicat per Tomàs Llopis a 2:23 1 comentari:\nPublicat per Tomàs Llopis a 12:59 Cap comentari:\n"Jugar a futbol és fàcil, jugar un futbol fàcil és molt difícil". No recorde qui ho va dir, però no deixa de ser sorprenent que jugar amb una pilota puga assemblar-se tant a l'ofici d'escriure.\nPublicat per Tomàs Llopis a 11:42 Cap comentari:\nEtiquetes de comentaris: Aforismes meus, Diari íntim, Opinió\nPublicat per Tomàs Llopis a 19:03 Cap comentari:\nPublicat per Tomàs Llopis a 19:36 Cap comentari:\nGàrgola de la catedral de València\nEquivocades o no, totes les opinions són respectables només en la justa i estricta mesura que siguen respectuoses amb les opinions del proïsme.\n“Tots cometem errors. Per aquest motiu el llapis porta goma d’esborrar”. Amb aquesta divertida frase Homer Simpson, personatge principal de la sèrie animada The Simpsons, va voler consolar la seva filla Lisa per un error que va cometre.\nDissortadament hi ha frases que s'escriuen amb ploma. Heus ací la diferència entre una frase brillant i la realitat. O potser la diferència equival tan sols a la nostra impaciència, que no sap esperar que el sol esvaesca la tinta.\nPublicat per Tomàs Llopis a 0:48 Cap comentari:\nEtiquetes de comentaris: Aforismes meus, Citacions, Diari íntim, Ho acabe de llegir\nFa moltíssims anys, encara tenia esperances d'arribar a poeta i em vaig fer un pla d'aprenentatge. Si aquest era el meu projecte vital, havia d'aprendre primerament a fer sonets. Un bon poeta no serà mai modern si abans no sap fer un sonet clàssic —em deia—. I m'hi vaig posar, imitava els grans mestres, jugava amb el lèxic, amb les rimes, amb les mètriques, amb els accents, amb les sonoritats i amb la retòrica. Un dia ho vaig arraconar tot, per més que ho intentés no faria mai cap poema amb cara i ulls.\nDe tots aquells versos, que conserve intimament com a pecats de joventut, alguns anaven amb dedicatòria; i tal era la meua timidesa que no vaig gosar mai portar-ne un a la casa museu on podria haver anat a parar. Ara, potser, aquell poema destinat a l'oblit, tant de bo contribuïsca a una bona causa.\nHeus-lo ací, preneu-lo com el que és: una vel·leïtat juvenil.\nPAISATGE DE TÀRBENA\nUn cel blau com l'estiu i els pins i la muntanya.\nTot entortolligat, garlanda del paisatge,\nel caminoi s'arronsa, distret, s'estireganya\ni l'oreig, a l'ensems, s'acaça entre el boscatge.\nAl bell mig de l'indret, seguint la carreranya,\nhi ha una caseta vella: un riu-rau i un sequer,\nun pouet d'aigua fresca, un pi i un oliver\ni un forn de coure pa que ja té una llivanya.\nÉs company del brossam un superb esbarzer\nal modest jardinet del costat del pedrís,\narreu s'evidencia l'abandó del soler.\nResta tan sols l'anunci que a manera de fris\npintat a la paret, saluda el viatger:\n"Restaurant Can Pinet. Plats típics del País".\nEtiquetes de comentaris: Diari íntim, Poemes meus, Provatures literàries, Societat\nPublicat per Tomàs Llopis a 11:36 Cap comentari:\nLa curiositat ja és per definició un acte impresci...


Al juliol hi haurà multiesports per a infants i joves i aiguagim per a persones adultes.\nEls abonaments es posen a la venda aquest divendres, 10 de juny.\nLes biblioteques de Montcada i Reixac hi oferiran la bibliopiscina, els dimarts i dijous al matí.\nLa piscina d’estiu de la Zona esportiva centre (Bonavista, sn) obrirà aquest 2022 del 17 de juny al 4 de setembre, de dilluns a diumenge, d’11 a 20 h. Després de dos anys fent dos torns d’entrada i tancant al migdia com a mesura de prevenció de la pandèmia, la instal·lació recupera l’horari continuat. Els preus de les entrades i els abonaments es poden consultar a www.montcada.cat i www.esportsmontcada.org. La venda dels abonaments comença aquest divendres, 10 de juny, i s’han d’adquirir presencialment a les oficines de la Regidoria d’Esports (Tarragona, 32).\n‘La piscina d’estiu recupera la normalitat després de dos anys de restriccions i enguany, a més d’oferir un espai de bany i de lleure a la ciutadania, organitzarem activitats de dinamització perquè els usuaris puguin gaudir encara més de la seva estada a la piscina’, ha explicat el regidor d’Esports, Gerard Garrido. L’edil ha destacat també les inversions realitzades a la instal·lació, com una nova escola, una nova zona d’ombres i millores als lavabos, així com la contractació de seguretat i control d’accés per als caps de setmana.\nPer donar la benvinguda a la temporada, el primer dia d’obertura, el 17 de juny, hi haurà activitats aquàtiques infantils (16 h), aiguagim (17 h) i BodyCombat (18.30 h). Al llarg del mes de juliol també hi haurà activitats de dinamització; els dilluns i dimecres, multiesports per a infants (6 a 11 anys, de 17.15 a 18 h) i joves (12 a 16 anys, de 18.15 a 19.15 h); i els dimarts i dijous, aiguagim per a persones adultes (18.15 a 19 h). Totes aquetes activitats estaran incloses en el preu de l’entrada o a l’abonament.\nPer la seva banda, les biblioteques de Montcada i Reixac oferiran del 23 de juny al 28 de juliol la bibliopiscina; els dimarts i dijous, d’11.30 a 13.30 h. El servei comptarà amb una selecció de documents (novel·la, assaig, contes infantils, revistes...) que els usuaris podran consultar i llegir durant la seva estada a la piscina. També hi haurà servei de préstec de documents i per fer-lo, cal portar el carnet d’usuari de les biblioteques. El retorn d’aquest material es podrà fer a la bibliopisicina o bé, a les biblioteques del municipi.


La Cerdanya vol fomentar l’ocupació a partir dels seus actius naturals | BonDia Diari digital d'Andorra.\nJornada de treball organitzada pel Consell Comarcal de la Cerdanya.\nDv., 19/10/2018 - 00:30\nLa Cerdanya vol fomentar l’ocupació a partir dels seus actius naturals\nLa Cerdanya vol fomentar l’ocupació a partir de l’aprofitament dels actius naturals de la comarca, com són el paisatge, l’orografia, la biodiversitat i la lluminositat solar de la vall per la seva orientació est-oest. D’aquesta manera, i a través d’un Pla Sectorial de Medi Ambient en el qual hi han participat més d’una seixantena de persones, s’estan explorant les possibilitat de crear nous llocs de treball especialitzats dins de l’àmbit de les activitats de guiatge i interpretació del patrimoni natural, entre d’altres. A més, una de les propostes que s’han posat damunt la taula és la de situar el territori com una zona que fomenta el turisme en la diversitat, el que vol dir destinar recursos en facilitar l’accés a la muntanya a aquells col·lectius que ara per ara ho tenen més complicat.\nEls resultats de la diagnosi del Pla Sectorial de Medi Ambient de la Cerdanya, els quals es van presentar ahir, serviran de base per definir, abans d’acabar l’any, un pla d’acció que recopili les propostes concretes que ajudin a revertir aquells aspectes que puguin presentar algun tipus de debilitat i, a més, posar en valor els punts forts que té la comarca en aquest àmbit. Un dels temes susceptibles de treballar és el del patrimoni natural, on s’ha detectat una oportunitat de generar ocupació en l’àmbit del guiatge i la interpretació turística, ja que hi ha una demanda de més especialització en àrees com ara la de l’ornitologia, la geologia o la fotografia, entre d’altres, segons ha explicat la sòcia i tècnica de l’empresa Raiels, Núria Serena, que coordina el pla.\nLa desestacionalització del turisme i la preocupació davant una possible massificació de l’entorn natural de la comarca són altres de les qüestions que s’han reflectit en la diagnosi d’aquest pla. En aquest sentit, una de les idees que s’ha proposat és que la Cerdanya pugui convertir-se en un pol d’atracció per a aquelles persones que presenten dificultats per accedir a la muntanya, com ara les de la tercera edat, les que tenen una discapacitat visual o mobilitat reduïda. Serena ha destacat que l’orografia del territori és favorable de cara a poder arribar fins als cims d’una forma “relativament còmoda”.\nUna de les oportunitats que s’ha definit en la diagnosi del Pla Sectorial de Medi Ambient, a partir d’algunes debilitats detectades, fa referència a la necessitat d’apostar per tirar endavant diversos projectes pensant en un àmbit superior al municipal.\nEl Cerdanya Film Festival proposa cicles en línia mentre avalua si es podrà celebrar a l'agost


El Saló Nàutic de Barcelona ofereix la possibilitat d’aconseguir entrades sense cost fins el 30 d’agost. Els usuaris que les vulguin hauran de visitar la web\tyork hotels del Saló i accedir a l’apartat de descomptes. Només caldrà que introdueixin el codi ZNDSCYFL al següent enllaç.\nEl Club Nàutic Cambrils ja té la seva bandera blava d’aquest any. Fabián Escudé, treatment gerent del club, store l\tbook hotels a recollia el passat divendres 20 de juny en l’acte que es va fer a Port Ginesta. En aquesta edició s’han premiat 24 ports i 89 platges de 40 municipisi consolida els bons nivells de qualitat i serveis a les instal·lacions portuàries i platges.\ninternet marketing services Pàgina 15 de 66\nCopyright © seo tips Club Náutic Cambrils. Avís legal || 3fera és disseny search engine optimization gràfic i solucions online


Substituïda la canonada d’aigua d’un dels ponts de l’Avinguda Vallserrat - Sant Esteve Sesrovires\nData i hora oficial 20.07.2018 | 16:25\nSubstituïda la canonada d’aigua d’un dels ponts de l’Avinguda Vallserrat\nDimecres, 30 d'agost de 2017 a les 00:00\nSorea va substituir ahir la canonada d’aigua que travessa el pont de Vallserrat situat entre els carrers Ignasi Mas i Carrilet. L’obra ha estat necessària al detectar-se una fuita d’aigua que estava afectant la via del tren de Ferrocarrils de la Generalitat. Atesa la seva proximitat a l’escola vinya del Sastret, la reparació es va decidir executar-la abans de l’inici del curs escolar perquè no afectés el trànsit de vehicles.\nPel pont passen dos tipus de canonades. La principal i la secundària. La fuita es va detectar en aquesta última. En comptes de tapar el punt de fuita únicament, s’ha optat per una solució més definitiva que ha consistit en substituir tot el tram de canonada que va des de l’arqueta del carrer Ignasi Mas fins a l’arqueta propera al carrer Carrilet. A més, s’ha decidit substituir l’antiga canonada de poliuretà per una altra de ferro colat, material més resistent i amb un període de vida més llarg.\nEntre les 21.00 i les 23.00 hores va ser necessari tallar el servei en aquesta zona. Però donat que les canonades estaven plenes d’aigua, els tècnics de l’obra calculen que només es va deixar sense servei als veïns durant aproximadament una hora.\nD’acord amb el Pla Director de millora de la xarxa d’abastament d’aigua, més endavant hi ha prevista una altra intervenció al carrer Carrilet, via que pateix moltes avaries. Les obres consistiran en substituir les canonades per unes altres de major diàmetre i per la instal·lació d’hidrants al carrer. Els hidrants són aparells que s'utilitzen per a subministrar aigua a pressió per a l'extinció d'un incendi o per a regar.\nDarrera actualització: 30.08.2017 | 14:05


hi5 en català - Elliot Fernández\nhi5 en català\nhi5 acaba d’anunciar que ja està disponible el seu web en català. S’ha traduit gràcies als mateixos usuaris, seguint el mètode que ja va utilitzar mesos enrere Facebook. A més del català s’ha traduït el web a més de 12 llengues i anuncien que aviat s’introduiran de noves. Poc a poc el català va guanyant presència en les xarxes socials més populars. Aneu en compte, hi5 no té gaire bona fama (el director de Público i conegut blocaire explica la seva aventura amb hi5 al seu blog).\nCom sempre recordo, aneu en compte amb l’ús què feu d’aquests serveis web i sigueu conscients de fins a quin punt voleu fer públiques les vostres dades personals.\nInici » General » hi5 en català


Diari d'un viatge a Nova York 2007 - Manhattan Downtown - Obert per Vacances\nNY, Manhattan Downtown\nés la zona mes antiga de la ciutat, on esglésies colonials i antics monuments s'alcen a l'ombra dels gratacels. Aquí es troba el Federal Hall, on George Washington va prendre jurament com primer president dels EUA, en Trinity Church hi ha un cementiri on reposen alguns fundadors del país, la Borsa de Nova York, el bonic parc de Battery Park a la vora del riu Hudson, d'on parteixen els ferries cap a l'Estàtua de la Llibertat, museus com el Smithsonian i el National Museum of American Indian, o la tristement celebre Zona Cero enfront del World Financial Center i el seu superb Winter Garden.\nTriBeCa era un districte industrial els antics magatzems del qual s'han convertit en apartaments, botigues, galeries d'art, bars i restaurants, que han fet emergir el veïnat i ho han convertit en un barri de moda.\nSoHo és la zona de galeries, botiques i restaurants exclusius. Chinatown i Little Italy, avui reduït a un parell de pomes per sobre de Canal St, també es troben aquí.\nGreenwich Village és un barri residencial ple de clubs, bars i restaurants, una bona zona per a anar a sopar i prendre alguna copa. Un altre barri animat i popular és East Village, encara que el seu ambient és mes "canalla" que el refinat Greenwich. St Mark's in the Bowery Church es una de les seves atraccions.


Residència d’estudiants i MIRs\nMelonDistrict amb habitacions individuals amb possibilitat de realitzar una reserva per estades llargues o diàries. MelonDistrict és un nou model de residència d’estudiants amb habitacions individuals o twin amb bany privat, un cooking lounge compartit per a cuinar, conviure i relaxar-se, a més de gaudir de la piscina i solàrium ubicats a l’última planta. Disposa d’una sèrie de serveis com Internet wi-fi a tot l’edifici, bugaderia i recepció les 24 hores.\nCompta amb 2 edificis de recent construcció, situats a Marina i a Poble Sec, amb diferents tipus d’allotjament: habitacions individuals, habitacions twins, dúplex. I estudis amb cuina individual equipada.\nL’àtic disposa d’una zona solarium, dutxes i piscina.\n- 75 % de descompte en l’import de la matrícula.\n- 10% de descompte en estades inferior a un mes.\n- Disponibilitat preferent.\nTel: +34 93 217 25 83\n- MelonDistrict Poble Sec: Av. Paral·lel 101, 08004 Barcelona\n- MelonDistrict Marina: Sancho de Ávila 22, 08018 Barcelona\nMelon District, more information English\nMelon District més informació


Duel d'aspirants al títol de Segona Divisió ahir a Aixovall en el marc de la 10a jornada de la fase regular, i que es va decantar per l'UE Extremenya en detriment del filial del Pidasa FC Santa Coloma (3-2).\nEls nois entrenats per David Urrea caminen amb pas ferm cap al liderat\nL'UE Extremenya va sumar ahir el seu sisè triomf a la divisió de plata del futbol andorrà gràcies a un treballat partit davant el Pidasa FC Santa Coloma B. El filial colomenc, dirigit per David Rodrigues, tot i ser capaç d'igualar el xoc al minut 70 (2-2), va veure com a tres minuts per a la fi del temps reglamentari, els extremenys aconseguien la diana de la victòria sense massa temps per a la reacció.\nEl duel, força travat amb poc joc en línia de mitjos, es va centrar en les ocasions a pilota aturada i en la recerca del joc directe per part dels dos equips.\nEls colomencs colpeixen primer\nAl minut 20' es produïa una de les jugades marca de la casa dels colomencs. La pilota arribava a peus del capità Joan Carles Ruiz -referència al mig del camp-, aquest deixava enrere per Xandri per acabar posant una pilota a l'espai buscant la cursa de l'extrem esquerra, Miguel Angel, que va culminar amb un xut massa tou.\nEls homes de Rodrigues miraven de progressar el seu joc a través de la qualitat a tres quarts de camp de Manu López. El davanter però, veia com la defensa rival l'aturava amb falta cada vegada que volia encarar la porteria de Jonatan.\nCorria el minut 24' quan Miguel Angel no perdonava i o feia gairebé tot per obrir la llauna. Beneficiat per una assistència en profunditat mil·limètrica de Ruiz, el veloç extrem va lluitar per l'esfèrica davant la persimònia dels centrals per acabar davant el porter, superant-lo per baix amb mestria.\nPer part de l'UE Extremenya, al 39' Foad va mirar de sorprendre al porter Joel amb un centre-xut, i poc abans del descans, el motor de l'equip, Miguel Blázquez, rubricava la jugada trenada amb Pardal que es va incorporar a l'atac per banda dreta per finalitzar l'acció amb una centrada a Otal que per poc no va arribar a rematar.\nEl segon acte agafa el protagonisme dels gols\nMalgrat que el pitxitxi de la categoria, l'extremeny Alex Otal, no va poder incrementar ahir la seva ratxa de marcar en tots els partits disputats pel seu equip, va fer la feina bruta de crear espais per a la resta de companys, amb els seus moviments.\nAixí doncs, Foad Stitou va fer bona la falta botada per Blázquez al 52' de joc amb un impecable cop de cap des del punt de penal per igualar l'electrònic. Deu minuts va necessitar l'UE Extremenya per manar en el marcador, en una jugada enrevessada on el porter colomenc no acabaria d'allunyar el perill i que el veterà Pardal va aprofitar la segona jugada per afusellar la porteria rival.\nSense abaixar els braços, el conjunt filial colomenc va treure pit amb Nepomuceno com a revulsiu. I és que al 68' ingressava al terreny de joc i dos minuts més tard es va inventar un autèntic golàs. Juanca descarregava joc cap al carril esquerra aprofitant la frescor de Nepomuceno, que més ràpid que una llebre, es va plantar sol a l'àrea. Sense pensar-s'ho va etzibar un obús creuat amb cama esquerra que es va col·lar pel pal curt de la porteria de Jonatan -quan ell mateix s'esperava el remat amb cama dreta i pel pal llarg-, i que significava el 2 a 2.\nL'alegria en forma de ball corria per les venes colomenques, i a més, veient que el rival es quedava amb deu per la doble groga de Sansa al 83'.\nA l'últim sospir\nNo estava, però, tot dat i beneït, ja que, l'orgull de seguir en ratxa per part extremenya va sorgir de les cendres.\nA les acaballes del matx, Blázquez va aixecar el cap per enviar un regal a l'extrem dret Faris que guanyant l'esquena a la defensa va afusellar pel pal curt de la porteria de Joel. La diana valia el seu pes en un nou triomf (3-2), assegurar la 2a posició (19 punts) i per seguir retallant distàncies al líder, l'FC Lusitans La Posa B (22 punts).\nD'altra banda, els colomencs han vist truncada la seva dinàmica, es situen en 5a posició i amb els mateixos 13 punts que l'FC Casa Benfica (6è) i Atlètic d'Escaldes (7è).\nFoto: El capità del Pidasa B, Joan Carles Ruiz, xoca amb el defensa extremeny Talas, ahir, en el duel d'Aixovall. S. Casals.


Males notícies per a Jordi González: una decisió dràstica de Telecinco fa perillar el seu programa Males notícies per a Jordi González: una decisió dràstica de Telecinco fa perillar el seu programa – El Món\nMales notícies per a Jordi González: una decisió dràstica de Telecinco fa perillar el seu programa\nLa cadena ha canviat de dia l'emissió del debat de 'Supervivientes' perquè no aconsegueix fer bona audiència\nMales notícies per a Jordi González - Telecinco\nRedacció 14/05/2021 1:48 pm\nMales notícies per a Jordi González. El presentador català és l’encarregat de posar-se al capdavant dels debats d’aquesta edició de Supervivientes, un espai que la cadena sempre reserva a les nits de diumenge. Aquesta sempre ha estat una de les grans apostes de la temporada, un dia que acostuma a tenir molts teleespectadors. El problema? Que enguany no aconsegueixen ser líders. Tenen un competidor potent, la sèrie turca Mi hija. A més a més, el càsting del reality no ha agradat gaire i no fan més que encadenar una polèmica amb una altra. És per això que Telecinco ha pres una decisió radical: eliminar el programa de Jordi de la graella del cap de setmana.\nNo el cancel·laran per sempre, sinó que el passa a les nits de dilluns. Una baixa audiència que els obliga a canviar de dia i a buscar alguna cosa que el reemplaci. Aquesta setmana, de moment, han optat per col·locar en el forat lliure una exitosa pel·lícula, la de Bohemian Rapsody de Queen.\nIntentaran pujar d’audiència amb el canvi del debat a les nits de dilluns, però tampoc no serà fàcil. De fet, és el dia escollit per Antena 3 per estrenar la nova temporada de Mask Singer. El programa de les màscares presentat per Arturo Valls va resultar un èxit aclaparador l’any passat, per la qual cosa és d’esperar que ara torni a fer el mateix.\nJordi González a Supervivientes / Telecinco\nEls teleespectadors manifesten el seu avorriment cada gala, una audiència amb ganes que acabi una edició sense massa gràcia ni molt bones xifres per a la cadena.\nJordi González Televisió


EN BREVE, MÁS CUENTOS: #T04G: UNA AUTÉNTICA PARANOIA\n#T04G: UNA AUTÉNTICA PARANOIA\nÚltim “cadáver exquisit” del grup tuitero, batejat ja oficialment com “Tuiterats ultradimensionals” (estrenem bloc, cortesía de l’Edgar http://tuiteratsultradimensionals.blogspot.com.es/). Us recomano que el visiteu, tant per llegir els relats ben organitzats com per enllaçar als diferents blocs dels companys.\nI seguim afegint membres al grup… Cada cop es complica més la cosa, i com ja veureu en aquest relat les històries es poden tornar molt boges… però amb carinyu, aixó sempre. Imagineu, si som capaços d'encabir-hi "La Macarena"... No sabria definir-lo, la veritat... Us deixo que ho feu vosaltres.\nPer cert, els autors d'aquest relat ja podem, per nombre, formar un equip de futbol. Aquests som els 12 (qui deu ser el suplent?) participants:\nTere Essa Ema\nJosep Manuel Vidal-Illanés\nI, es clar, un servidor, Mark Olsson\nDoncs bé, ja us deixo el relat fet a l’octubre, a partir d’un fragment dels germans Grimm.\n“És per això que totes les cabres tenen ulls de dimoni i la cua tallada; i per això li agrada tant al diable encarnar-se en elles.”\nJ.L. i W.K. GRIMM\nTanmateix, en la societat digital, una cabra tenia poca importància. L'única manera perquè li fessin cas seria posseint un ordinador. Havia sentit una certa picor en els seus òrgans més sensibles i la paraula "Sincrotró" ressonava com a un bon aspirant a ser posseït.\n"Què vol dir tot això?", es preguntà en despertar.\nPer ara, aniria al servei a alleujar aquella picor matinera. Després, ja decidiria. Encara que tenia entès per les pelis que una bona possessió necessitava d'una tia fleuma i amb pitrera escandalosa: on en trobaria una? Després de pensar i pensar, se'n va anar a la discoteca per parlar amb alguna gogó, tot i ser conscient que es basava en tòpics. Però només entrar, succeí el de sempre: totes les dones presents se sentiren atretes per la seva aura de sexualitat perversa. Així que se li van tirar a sobre. Allà començava la diversió. Res d’allò feia bona pinta. L’antre s’anomenava Mia Farrow. Les noies ballaven a la barra al ritme eixordador de Helter Skelter. Flipava. Era la primera vegada a la seva vida que havia d'anar apartant dones com si fossin mosques. Una d'elles, però, se'l mirava diferent... allò l'atreia i l'espantava alhora. Ja havia tingut problemes amb exorcistes abans quan posseïa a humans, però no es pogué resistir a fer-ho. Aquella seria el seu objectiu.\n—Com et dius?\nElla no respongué. Obrí uns ulls... especials. Tenien alguna cosa d'animal, aquells ulls. Espantaven!\nL’exorcista el mirà amb curiositat, era un tipus mesquí i sense gaire interès, i en canvi tothom en aquell bar s’hi sentia atret. Per si de cas, obrí la bossa per tenir ben a mà l'aigua beneïda i la seva arma secreta contra els dimonis.\n— Et reconec, no pots enganyar-me. Ets l’àngel caigut —va dir tremolosa.\n—I tu? Ets la Santa entre les pecadores? —va etzibar-li.\nAl moment que digué això espetegà els dits bo i fent aparèixer una pistola làser en les seves mans. Satanàs també s'havia modernitzat. Ella respongué amb una foto a l'Instagram que repiulà al telèfon i penjà al mur de Facebook. Satanàs quedà ben retratat. Aquell intens duel va quedar en un —aparentment amistós— empat. El dimoni i la xica anaren a la barra a fer-se un gintònic. Però, llavors Satanàs va veure les fotos que li havien fet i féu:\n—Com t'atreveixes! Has agafat el meu perfil dolent!\nElla se'l mirà xarrupant el seu Dry Martini —no entenia aquella moda dels gintònics— i li digué:\n—Per ser dimoni, no tens gaire caràcter.\n—Tu ho has volgut —respongué Satanàs mentre començava a posseir el cos de la noia.\nSatanàs la posseí, però ella contraatacà traient l’Iphone i haquejant-lo. Ara cadascú dominava l’ànima del altre. Contra la seva voluntat, el Príncep de les Tenebres s'atansà a un dels segurates més catxes de la porta i li va fer proposicions deshonestes.\nEls dimonis sortiren de l'Infern. S'havien mantingut silenciosos fins ara, però Satanàs estava sent massa bo. Eren pocs i buscaven sarau. Estaven farts d’ell, així que van decidir fer-ne alguna de grossa, per molestar, més que res.\nUn paio vestit d'una manera estrafolària no el deixava d'observar des de la barra.\n"Què vol aquell penjat?", va pensar.\nSatanàs no els deixava fer res, mentre ell tuitejava, es fotia rosses descomunals i bevia un bon bourbon. Era tota una revolta! I entre glop i glop de bourbon es demanava:\n“No sé per què he promès al de la porta que l'esperaria al final de la feina, estic petat!”\nSixtus havia estat legionari romà, almogàver i oberleutnant de les S.S. No acostumava a ser un dimoni súcube, però la feina és feina. Satanàs es veié seduït per una noia tremenda, la més bella que mai hagués vist. Decidí endur-se-la i oblidar al segurata i l'exorcista. Sixtus era el guardaespatlles de Satanàs i havia d'evitar que aquells dimoniets el molestessin. Va decidir començar a carregar-se els altres dimonis. Realment n'estava fart d'ells. Engrapà un pel coll i li esclafà el cap. Karl, un home-llop-policia berlinès que anava d'incògnit per allí va decidir ajudar a Sixtus clavant urpes i mossegades a tort i dret.\nHavia arribat el seu moment de glòria, l'observador estrafolari s'aixecà, es llevà les ulleres. Tenia les conques dels ulls buides. Sixtus pensà:\n“Exorcistes, homes llop, súcubs, i ara un tipus sense ulls? Ah! I la rossa i el porter! Això és una peli de R. Rodríguez?”\nI empunyà el fuet de vuit cues, tot cantant:\n“Els corns retronaran quan arribi l’Amo. Llavors pidolareu la mort i plorareu amb bogeria”.\nVa caure pluja àcida de núvols negres i marrons, els carrers s'ompliren d'aigua verda i de fosques cavernes sortiren caminants freds.\nVa ser llavors quan Satanàs va sentir que el seu cos li demanava ballar alguna cosa. Així que va decidir-se per la Macarena.\nComençava l'apocalipsi. El morts vivents repartien mossegades a tot el qui es creuava pel seu camí. I llavors, els genets arribaren. Els espectadors es regiraren en les seves butaques. Al festival de Sitges hi passaven coses, i no només a la pantalla! Quasi tota la població estava endimoniada. Es tractava d'una mena de virus o assistíem a la revelació de la crua realitat? Un crit esfereïdor els va glaçar la sang, començà a ploure dins la sala, i tot es tenyí d'un líquid vermell, espès i pudent.\nI llavors es sentí un crit per la megafonia: "Talleu! És bona!". Els focus s'encengueren i el públic es descobrí protagonista d'un film. Tothom va alenar alleugerit, i va començar a aplaudir fins que, sobtadament, del sostre van caure bocins d'un cos esquarterat. La gent observà, bocabadada, el cadàver. El més sorprenent era que tenia banyes i peülles de cabra. Era un dimoni de debò. Encara no havien reaccionat, que començaren a caure, com sortits del no res, més cadàvers. Alguns estaven sencers, altres a trossos.\nI mentre tot allò passava, en un altre punt del planeta, un xiquet jugava a un videojoc on havia d'esquivar aquella pluja de cadàvers. Encara que qui sap si allò tenia alguna connexió? Potser no. En qualsevol cas el noi es va cansar i va apagar la consola, massa complex. L’exorcista havia aconseguit la seva fita, havia haquejat l'ànima del dimoni, l'havia tancat al joc, i game over, dimoni liquidat! No podia ser tan senzill... Algú va connectar-se a la xarxa per jugar al nou Satanic World. Una munió de zombis sorgí del no-res. Cada un dels cadàvers que queia a la sala era l'ànima d'un jugador capturat pel joc satànic. Salomé, l’exorcista, cercava una solució. Però sabia que aquesta solució passava per connectar-se al joc. I ella odiava aquella merda de videojocs.\nA l’altar va dipositar una memòria USB que va regar amb la sang del cor encara palpitant d’un cabrit negre. Creava vincles. Satanàs, preparava l'exèrcit no-mort de nou. Satanic World només era una trampa per a estúpids: era impossible guanyar, estava piratejat. La banda sonora començà a sonar, per a incrèduls i realistes fora de joc. La música surava en una cataracta dissonat i harmoniosa que s’introduïa en el programa de l’USB. 10.000 lacrimals esclataven alhora. I tot aquest aiguabarreig es convertí en un forat negre que la xuclà talment com si fos de paper. Se l'enduia dins el videojoc. De petita, s'imaginava en un palau persa o lluitant amb insults en una aventura pirata. Mai, en el joc macabre que ara protagonitzava. I per això va fer el què hauria d'haver fet des d'un principi: desconnectar la consola i obrir un llibre. Una altra mala opció, el llibre que va obrir era De Vermis Misteriis i cobrà vida amb el tacte dels seus dits. Ho tenia clar, es quedava amb l'Iphone i el Twitter. Tampoc sabia que els utensilis electrònics els carregava el Senyor i els piulava el dimoni.\nMentre es prenia un cafè rere l'altre, anava teclejant totes les possibles combinacions per finalitzar aquella indecència. L'informàtic buscava una solució. Era responsable d'aquell joc maleït que se li havia escapat de les mans, li calia actuar! Llavors es va trobar amb un botó vermell, "prémer només en cas d'emergència". No recordava que feia exactament però va decidir esperar, potser amb un reinici n’hi hauria prou. Tanmateix, la curiositat el va vèncer. Santanàs eixí dels píxels. Era lliure. Havia d'acabar amb l'exorcista d'una vegada per totes. Encara que trobar-te amb una Magnum carregada amb projectils ungits en aigua beneïda davant la cara, et fa pensar dos cops les coses. Començava a estar-ne fart. Ell era el Príncep de les Tenebres i anava sent hora de posar les seves satàniques pilotes a sobre la taula.\nPerò, se li va glaçar la sang quan va sentir dir a la Salomé:\n—Sati xato, hem de parlar.\nSatanàs va intentar escapolir-se com va poder.\n—Ara mateix no puc, tinc coses a fer.\n—No fugis de mi —replicà Salomé, mentre es mullava tota amb l’aigua beneïda que duia en una ampolla de vidre. Estava protegida.\nSatanàs se la mirava divertit.\n—Escolta, nena, l'aigua beneïda m'excita, que vols un bon polvo? Perquè jo ja estic una mica avorrit!\nPerò a cada passa que feia la Salomé, el diable retrocedia. La Salomé li va fer botifarra mentre es feia amb la Magnum, entaforant-se-la a la pitrera. El que no s'esperava Salomé, era l'arribada dels morts vivents. El dimoni rigué amb una riallada malèfica.\n—Ja ets meva petitona!\nAra es repensava la proposta del sexe, tenia una bala a la recambra i deu morts afamats. Li hagués agradat jugar més al Resident Evil! Anava molt ben equipada, però la mirada penetrant d'ell la va fer dubtar. Pensà que el seu rival també tenia bones armes. Decidí recórrer a les armes de tota la vida. Tragué paper i tinta i començà a escriure un conjur en vers. Les muses li jugaren una mala passada. L’alexandrí ditiràmbic assonant era el preferit dels éssers de la foscor i amb ell excel•lien. Tanmateix, Satanàs oferí un blanc a Salomé al quedar-se durant uns segons en estat d'èxtasi.\nNo tenia més opcions. Els segons es feien eternitat en un moviment lent i pausat, apuntant al diable i disparar una bala de llum que impactà al cap del dimoni. Estabornit i foll de dolor va rodolar per terra. Cremava tant! Com... com només ho feia a casa! Satanàs, gruant de plaer no sabia si havia d'odiar aquella noia o la desitjava, però el seu ajudant li recordà les seves obligacions. L'ignorà. Ja ho tenia clar. Aquella exorcista no sabia amb qui s'havia ficat. Es venjaria tard o d'hora. No estava al corrent que Satanàs era immortal? Per ara es lleparia les ferides, però la venjança seria terrible. I cruel, molt cruel.\nEtiquetas: Cadàvers exquisits, germans grimm, Macarena, paranoia, satanas, tuiterats ultradimensionals


Carnet AM a Vilajuïga - FOR VIA, Formació Viària\nCarnet AM a Vilajuïga\nDescobreix que facil és treure't el Carnet AM a Vilajuïga amb FOR VIA autoescoles. Disposem de diversos centres a les comarques Gironines. Amb FOR VIA, tot són avantatges: aula online, formació personalitzada i facilitats de pagament. La millor opció per obtenir el Carnet AM a Vilajuïga\nTreballem una formació de qualitat i als nostres centres trobaràs un equip de professionals compromesos i dedicats al teu aprenentatge. Uns formadors amb experiència que sabran transmetre't les millors indicacions i donar-te tot el suport necessari per aconseguir el teu objectiu.Estas interessat en el Carnet AM a Vilajuïga? FOR VIA Formació Viària és la teva autoescola de confiança.


Colla Excursionista els Muturets.: de setembre 2007\nFantàstic cap de setmana per la veïna francesa. Aquest cap de setmana passat la mutureta i un servidor ens hem anat a fer una ruta amb bici pel famós “Canal du midi”. El Canal del Midi, declarat Patrimoni Mundial de la Humanitat per la UNESCO el 1996, va ser construït a finals del segle XVII amb l’objectiu de crear una via navegable des del Mediterrani (cap d’Agde) fins a Tolosa de Llenguadoc, on convergeix amb el riu Garona, enllaçant així amb d’atlàntic. El canal, en la seva totalitat, recorre uns 240 km, sempre vorejat pel que fora un camí de sirga. Actualment aquests camins s’han convertit en autèntiques vies verdes, tallades al trànsit, ideals per fer-hi passejades a peu o amb bici. Solen ser de terra, però en els trams propers a les ciutats estan enquitranats.\nL’aventura comença divendres per la tarda, quan amb tots els trastos i les bicicletes carregades al cotxe ens decidim iniciar el viatge en direcció a Carcassonne, ciutat molt característica i coneguda gràcies a “La Cité” ciutat medieval que data del s. XIV que ha estat reconstruïda amb els anys i molt ben conservada. Dintre la ciutat emmurallada hi ha molta vida, nombrosos comerços, restauradors i hotels donen a hores d’ara aquella màgia que tingué la ciutat en èpoques ancestrals.\nNosaltres varem tenir la sort de poder-nos allotjar al vell mig d’aquesta gran fortalesa en un alberg. Per la nit la cosa ja pintava una mica malament, si, el temps meteorològic el teníem en contra nostre i va començar a ploure una mica. Temps que es va mantenir durant tot l’endemà, dissabte 22 en que ens varem llevar plovent i això ens va entristir una mica ja que ens aixafava els plans. Havíem d’haver fet dissabte des de Carcassonne fins a Castelnaudary (40 km.), passar la nit allà i diumenge continuar fins Toulouse (65 km.), per llavors tornar en tren fins a Carcassonne. Vist que el temps no ens acompanyava ens varem dedicar a fer turisme a peu per la ciutat de Carcassonne i també ens varem acostar fins Castelnaudary a fer una visita per tornar de nou a Carcassonne i tornar a passar la nit a veure si l’endemà tindríem mes sort.\nA la fi diumenge va ser el gran dia, el temps tot i que inicialment no donava grans expectatives va acabar dominant el sol amb força a tota la zona i varem poder passar una gran jornada. Varem poder complir el primer tram teòric del recorregut (Carcassonne-Castelnaudary), molt guapo el recorregut, tot planer sense dificultats i apta per tothom, força semblant al Carrilet nostre que va des de Sant Feliu de Guíxols fins Olot, però l’entorn molt diferent. Molt curiós i interessant de veure son les nombroses rescloses que fan servir les embarcacions turístiques que i naveguen per anar salvant els diferents desnivells del canal. En aquest entorn es crea un ambient especial, familiar. Els usuaris de les nombroses embarcacions turístiques que hi naveguen saluden amablement els usuaris dels camins, bé siguin caminants o ciclistes, com sabedors que el fet de compartir i viure aquest espai tan especial els connecta d’alguna manera.\nEs sens dubte una gran experiència que de ben segur tornarem a repetir per fer la totalitat del recorregut.\nCanal du midi 23-09-07\nPublicat per Muturets a les 18:47 Cap comentari:


Dossier música a la publicitat\nFull 1 tele, música i publicitat\nConclusions finals pau\nLa publicitat conté música en el cinema, ràdio i televisió. La\nimportància de la música en la publicitat radica en que gaire bé el\n90% dels anuncis tenen un fons musical o un estil, ja sigui tranquil,\nmogut o alegre. El fet de que la música d’un anunci agradi és un\ndels possibles factors que pot incitar a comprar el producte.\nHi ha agències que contracten persones especialitzades, com\nmúsics que es dediquen a crear cançons pels anuncis.\nLa música que s’utilitza en els espots publicitaris és molt variada i\nutilitza diversos recursos (melodies que es repeteixen, ús de músiques compostes anys enrere,\nintervenció de cantants famosos, associació del tipus de música amb el públic al que va dirigit...).\nLa música es converteix en un mitjà molt atractiu per donar a conèixer un producte. El típic\n“eslògan” (frase curta, cridanera, fàcil de memoritzar) s’acompanya amb música o es substitueix per\nEls sectors que més utilitzen el factor musical son l’alimentació i l’automoció, els quals comprenen\npràcticament la meitat dels anuncis publicitaris. Per sexes, dues terceres parts dels espots estan\ndestinats als homes.\nLa música pot empitjorar l’anunci per això s’ha de tenir compte i escollir-la a consciència.\n2. FUNCIÓ DE LA MÚSICA:\nPodem dir que les funcions de la música publicitària són:\n1. Reforçar el contingut de l’anunci.\n2. Ajudar a memoritzar el missatge i el producte\n3. Estructurar l’anunci ressaltant allò més important.\n4. Captar l’atenció de l’oient i despertar l’interès en el missatge.\n5. Facilitar que arribi l’anunci a un tipus concret de públic o sector social.\nEn definitiva, la intenció final de la música publicitària és condicionar al consumidor. Les respostes\ndel consumidor les originarà la música (bellesa, eufòria, benestar…) i aquest les associarà amb el\nproducte anunciat. La sola presencia de la música ens farà recordar el nom del producte, com més\nllarga i freqüent sigui la insistència i el bombardeig de l’espot, mes grans i profundes seran les ganes\nTots els anuncis pretenen ser originals i creatius perquè com més original sigui un anunci millor serà\nla venta del producte.\n3. TIPUS DE MÚSICA\nLa musica que acompanya als anuncis pot ser original o prestada.\na) Música original:\n- Jingle: Cançó curta, enganxosa, creada expressament per l’anunci.\n- Cançó creada expressament: Similar al jingle però més llarga, cançó\ncreada específicament per l’anunci.\n- Música genèrica: Tema instrumental creada per una marca concreta.\n- Banda sonora: Tema musical enfocada a reforçar les imatges a l’estil de\nb) Música prestada:\n- Cover: Versió d’un tema conegut, imitació realitzada per especialistes. Enregistraments amb altres\ninterpretes perquè els de veritat poden resultar massa cars.\n- Adaptació: Versió modificada d’un tema conegut canviant la lletra, variant la música, etc.\n- Original: Utilització de la música original, tan clàssica com pop i altres estils.\n- Musica de llibreria: Música lliure de drets o de baix cost. Són totes les pre-gravacions, de\ndiferents estils, que un estudi de gravació te guardades.\n4. ASSOCIACIONS PRODUCTE – TIPUS DE MÚSICA\nEls estils musicals emprats en un anunci van en concordança amb els gustos musicals del possible\nconsumidor. Així, doncs, un anunci adreçat al jovent probablement utilitzarà música pop-rock o\nelectrònica, mentre que per a un producte adreçat a adults és possible que utilitzi música culta.\nLa música culta o new age dóna categoria al producte i indirectament se l’associa amb cultura,\nperdurabilitat, etc. Molts anuncis de cotxes, de banca, de perfums i de colònies van lligats a aquest\ntipus de musica.\nLa música salsa crea la sensació d’alegria i despreocupació. Fixem-nos que en els anuncis de\nbegudes posen música animada o que impressiona perquè la beguda sembli molt bona i de bona\nEls anuncis que anuncien productes per a nens acostumen a tenir música més marxosa, els productes\ndels adults a vegades són mes tranquil·les.\nEn un anunci, les frases han de ser breus, d’estructura senzilla, suggestives, intencionades i molt\nfàcils de memoritzar.\nLes freqüències altres provoquen relaxació, per això, la publicitat fa un ús majoritari de sons aguts, ja\nque provoquen una major atenció.\nUn gran volum sonor dóna una sensació de plenitud. Una sonoritat dèbil, en canvi, crea una ambient\nd’intimitat, solitud i feblesa.\nTots sabem que el fenomen publicitari es presenta en un volum superior a la resta de la programació\nper tal de desencadenar convicció, fermesa i seguretat en l’oient, a més de cridar-li l’atenció.\nEl timbre és un altre element important ja que té una significació psicològica molt profunda per la\nseva capacitat d’associació. L’espectre tímbric es tracta amb molta cura segons quin missatge es\nvulgui transmetre. El que està clar es que hi ha molts pocs anuncis amb efectes sonors esquinçats o\nLa gent que es dedica al màrqueting fa coses que són\nextravagants i amb músiques fortes perquè la gent ho\nmiri. Per exemple si tu estàs a casa teva llegint al\nsofà i tens la televisió encesa i de cop i volta surt un\nanunci en que la música que s’escolta és molt forta,\nel que se suposa que faries es mirar a veure que és.


Àtic de 3 habitacions amb terrassa al Barri Vell (Girona) | Monapart\nHomeHabitatges a GironaÀtic per estrenar de 3 habitacions amb terrassa i molta llum al Barri Vell\nÀtic per estrenar de 3 habitacions amb terrassa i molta llum al Barri Vell\n124m23 habitacions2 banys\nQui havia de dir als aurigues que a l'època imperial esdevindrien ídols de la societat! Tot i que eren esclaus, l’afició de la multitud per les carreres feia que competissin en diferents categories: biga de dos cavalls, triga de tres, quadriga de quatre i carros amb tirs de sis, vuit i fins a deu cavalls. Cada auriga sortia a la pista amb una túnica del color del seu equip: vermell, blanc, blau o verd. Hi havia aurigues que van obtenir fins a mil victòries, acumulant grans riqueses i gaudint del respecte i la fama.\nM'agrada imaginar l’auriga passant per aquest carrer, de tornada cap a casa després d'una dura jornada damunt de la seva quadriga... qui li havia de dir que a dalt de tot de les escales, en lloc d'un colomar trobaria aquest àtic de luxe!\nEl pis es troba a la quarta planta d'un edifici antic recentment reformat, i té una superfície construïda de 124,45 m2.\nLa distribució consta d’un gran espai sala-menjador-cuina, tres habitacions dobles –una d'elles amb bany–, i un segon bany.\nLa sala té sortida a una terrassa de 9,40 m², orientada a sud-oest i amb bones vistes sobre la ciutat.\nAquest pis és el resultat d'una rehabilitació integral de l’edifici, que s’ha fet seguint el model INCOVI-ECO8, que contempla els paràmetres més exigents quant a sostenibilitat (procés i sistemes constructius, bons aïllaments, instal·lacions eficients…), de manera que s’aconsegueix una alta eficiència energètica i un alt nivell de confort.\nEls acabats són d’alta qualitat i s’ha donat especial importància a l’aïllament i als sistemes instal·lats, que són els que proporcionen el confort.\nLa seva orientació a tres façanes, nord-sud-oest, li dona molta llum durant tot el dia i fa possible la ventilació creuada.\nDes de qualsevol lloc del pis s’aprecien les vistes panoràmiques sobre el Barri Vell i la catedral.\nL’edifici és antic i es troba al Barri Vell, a 2 minuts de la Plaça Catalunya i al costat de l'Auditori de la Mercè.\nEl pis és totalment nou i té l'encant de pertànyer a un edifici antic, amb molta llum i sortida a l´exterior, des d'on contemplar la ciutat vella i la catedral.


Obertes les inscripcions del II Catalonia Trek Festival - FEEC - Federació d'Entitats Excursionistes de Catalunya\nNotícies - 07/10/2019\nTarragonès Catalonia Trek Festival Excursionisme Catalonia Trek Festival\nCTF , Cultura , Excursionisme , Senderisme\nObert el període d’inscripcions per participar en la segona edició del Catalonia Trek Festival que es farà del 3 al 10 de maig del 2020 a la Costa Daurada. Les inscripcions estaran obertes fins al 22 de març de 2020.\nS’espera novament que prop de 700 senderistes d’arreu d’Europa es concentrin a la Costa Daurada la pròxima primavera. Cal recordar a més a més que a partir de l’1 de gener tots els federats FEEC que tinguin la llicència federativa tindran un descompte del 15% i els federats FEDME amb la llicència 2020 tindran un 10% de descompte. Pots consultar tots els preus i possibles descomptes al web del Catalonia Trek Festival.\nAmb la Costa Daurada i les Terres de l’Ebre com a escenaris, la FEEC tornarà a fusionar senderisme i cultura per crear un esdeveniment únic entorn dels millors paisatges de les comarques tarragonines. Una zona d’una bellesa extraordinària, on la muntanya pràcticament desemboca a la Mediterrània i on la petjada humana i cultural es remunta a l’època de l’imperi romà.\nLa descoberta a peu del territori és part fonamental del Catalonia Trek Festival, però no cal oblidar la magnífica oferta cultural: des de l’antiga Tarraco romana, patrimoni de la humanitat de la UNESCO, fins a la visita al monestir cisterenc de Poblet, passant per la ruta de les cabanes de pedra seca a Mont-roig del Camp o el llegat modernista de Reus. No faltarà tampoc una visita al delta de l’Ebre, un dels espais naturals de més interès de la Península. Una oferta pensada per satisfer tot tipus de senderista.


L’únic desert que s’inunda | Verba movent exempla trahunt\nL’únic desert que s’inunda\nÉs potser una de les més enlluernadores meravelles naturals del Brasil. A l’estat brasiler de Maranhao existeix un gegantí desert de dunes blanques conegudes com Lençois Maranhenses. El que fa increïble a aquest lloc succeeix entre els mesos de juny i setembre, quan les pluges abundants comencen a acumular aigua entre els desnivells de les dunes conformant gegantins estanys d’aigua verda i blava.\nEncara que els llacs “visquin” tot l’any, és en aquests mesos quan estan més plens, ja que després es tornen escassos i fins arriben a assecar-se per complet en alguns casos. Increïblement tot i ser un desert, les pluges poden arribar en un any al rècord els 1,600 mm, gairebé 300 vegades el que plou al Sàhara. Els llacs, atractius per al turisme, són un lloc ideal per refrescar-vos, i aconsellen visitar-los empastifats en protector solar. Un lloc que diuen, és dels que cal conèixer abans de morir.\nPer finalitzar el post, deixo unes imatges de l’impactant lloc, que molt al meu pesar no he fet perquè mai he visitat Brasil, potser seria hora d’anar pensant-ho?\ni per si algú li interessa aprofundir en el Portuguès i la zona us deixo la pàgina del govern regional\nThis entry was posted in Fotografies, Terra i Univers.


SETMANA SANTA DE MATARÓ: Moments de Setmana Santa. Imatges del Divendres Sant\nMoments de Setmana Santa. Imatges del Divendres Sant\nUs oferim en aquest post una part del reportatge fotogràfic encarregat per la Comissió de Setmana Santa al fotògraf, confrare i amic Antonio Gómez Cantador. En aquest podreu veure tots els misteris que van processionar el Divendres Sant de 2011 a la Processó General de Mataró.\nImatge: Mn. Vicenç Mira, consiliari de la Comissió de Setmana Santa donant la sortida a la Processó General.\nImatge: Els Armats de Mataró entrant a Santa Maria.\nImatge: una biga romana\nImatge: El capità manaia dirigint als Armats a l'inici de la processó.\nImatge: Els líctors davant el Sant Crist de la Bona Mort\nImatge: Jesús, en l'oració a l'hort, davant de Santa Maria.\nImatge: l'Oració a l'Hort iniciant la Processó.\nImatge: l'olivera del pas de l'Oració a l'Hort.\nImatge: Els membres de la Confraria de Jesús Captiu i Nostra Sra. dels Dolors resant abans d'iniciar la processó.\nImatge: Nostra Sra. dels Dolors iniciant la processó.\nImatge: Els portant dels Dolors.\nImatge: natzarens de Nostra Sra. dels Dolors portant l'estendart de Jesús Captiu.\nImatge: Agrupació Musical de la Confraria de Jesús Captiu i Nostra Sra. dels Dolors.\nImatge: Un dels angelets que antigament processionaven a la ciutat de Mataró, obra de l'escoltor Jordi Puiggalí, i que enguany han acompanyat el pas de pal·li de Nostra Sra. dels Dolors.\nImatge: Detall dels portant de la Coronació d'Espines.\nImatge: La Banda de Tambors i Cornetes de la Coronació d'Espines.\nImatge: La Coronació d'Espines\nImatge: un dels petits de la banda de la Coronació d'Espines.\nImatge: Un natzaré de la Verònica desitjant una bona processó a un dels més petits.\nImatge: El pas processional de la Verònica.\nImatge: El Nazareno entrant al carrer Sant Francesc d'Assís.\nImatge: El capatàs del Nazareno donant instruccions als costalers.\nImatge: Banda de Tambors i Cornetes de la Hdad. Ntro. P. Jesús Nazarenoy Ntra. Sra. de la Esperanza.\nImatge: Els costaleros preparant-se i ajudant a un dels petits que els acompanyen.\nImatge: Nostra Sra. de l'Esperança\nImatge: El verd i el morat; colors dels i les portants de l'Esperança.\nImatge: La Creu de guia que obre el seguici del Nazareno i l'Esperança.\nImatge: El Nazareno enlluernat per un dels fanals.\nImatge: L'Esperança comença la processó.\nImatge: El Sant Cris de l'Agonia sortint en processó.\nImatge: El Sant Crist de l'Agonia contemplat per la seva mare Maria.\nImatge: El Sant Crist de la Bona Mort sortint de Santa Maria.\nImatge: El Sant Crist de la Bona Mort.\nImatge: detall d'un moment de canvi del Sant Crist de la Bona Mort portat en bossa.\nImatge: El Sant Sepulcre comença la processó.\nImatge: El Sant Sepulcre passant per la porta de Santa Maria.\nImatge: Crist Mort en el seu Sant Sepulcre.\nImatge: La Creu de Guia de la Confraria de la Soletat.\nImatge: La Verge de la Soletat.\nImatge: Les portant de la Soletat.\nImatge: Els més petits de la banda de la Soletat.


Els Xulius » 2010 » setembre\nMembres de Farra i Acció assoleixen el cim del Toubkal de 4167m.\n17 setembre 2010 9:48\nAquest passat dimecres 15 de setembre, dos membres de la secció Farra i Acció del Xulius, juntament amb tres companys més d’altres centres excursionistes, van assolir el cim del Toubkal, al Marroc. Aquest és el cim més alt del país i de l’Àfrica del nord amb 4167 metres d’alçada i està situat a la serralada de l’Atlas. Per els dos membres de la secció, va ser el seu primer 4000. Unes setmanes abans, un altre membre de la secció va assolir aquest cim.\nL’ascens va ser fàcil però llarg, sobretot a la tornada, i va estar acompanyat en tot moment del xerpa, el cuiner, l’ajudant i les mules, que feien el transport de les motxiles. El bon ambient i el temps els va acompanyar en tot moment, podent disfrutar al 100% d’aquesta activitat.\nProperament, podrem veure la descripció de la ruta i fotos\nExposició de Fotografia de Muntanya - temporada 09/10\n15 setembre 2010 20:07\n1a etapa GR-179, Santuari de Queralt - Sant Pau de Casserres\nTrobada de convivència - paella d’arrós\nUn any més per aquestes dates, torna la trobada de convivència amb el tradicional concurs de paelles d’arròs. Com sempre, la millor presentació i el millor gust, tindran premi de record.\nInscripcions a la merceria Mª Àngels i al bar Ca la Nisa fins el dijous14 d’octubre.\nCaminada popular de tardor\nSortida a les 8 del matí des de la plaça de l’Esglèsia.\nl’Esplai ja roda.\n14 setembre 2010 19:37\nAquest cap de setmana l’Esplai els Xulius durà a terme les seves post-colònies. Enguany, els 32 monitors i monitores que en prendran part, aniran a la casa de l’antic Balneari de Vallbona de les Monges.\nLes post-colònies suposen el tret d’inici d’un nou curs d’activitats dins la secció. És el moment de fer balanç de les activitats de la passada temporada i començar a planejar les noves d’aquest curs. Plannings, grups, inscripcions, activitats, colònies i moltes més sorpreses que durant l’any esperen a un bon nombre d’infants.\nProperament informarem de les dates d’inscripció per al curs d’esplai 2010 - 2011, seguiu atents al web de l’entitat.\nEsplai Els Xulius, General\n12 setembre 2010 16:03\nUn any més la Festa de Sant Miquel serveix per als Xulius, donar el tret de sortida a una nova temporada d’activitats. La festa que es celebra durant la tarda de diumenge a la plaça del Castell, acull cada any una ballada de sardanes, el concurs de confitures casolanes, la presentació dels actes de l’entitat i un final de festa amb algun espectacle programat.\nA partir de les 6 de la tarda.\nS’obren les inscripcions per participar al Pessebre Vivent 2010\n11 setembre 2010 22:13\nL’organització del Pessebre Vivent 2010 ha obert el període d’inscripció, que s’allargarà fins al dia 30 de setembre. Les persones interessades poden trobar inscripcions al bar dels Xulius i a la perfumeria M. Àngels (c. Balmes, 47) o bé baixar-se-les directament del nostre web a l’apartat documents o en els enllaços següents:\nInscripció al Pessebre Vivent. Versió Word (per a les persones que la vulguin enviar per correu electrònic a l’adreça pessebreviventparlat@gmail.com)\nInscripció al Pessebre Vivent. Versió PDF (per a les persones que vulguin portar-la personalment a la bústia de l’entitat, a bar o a la perfumeria M. Àngels)\nEnguany caldrà tenir en compte les dates següents:\n30 de setembre. Fi del termini per inscriure’s.\n23 d’octubre a les 20 h als Xulius. Repartiment de papers (els menors d’11 anys han de venir amb els pares).\n14 de novembre a les 11 del matí. Primer assaig al lloc de representació (en acabar farem un vermutet).\n18 i 19 de desembre. Assaig general.\n25, 26, 27 i 28 de desembre. dies de representació.\nGeneral, Grup de Teatre Els Xulius, Nadal, Pessebre Vivent Parlat\nBulma presenta El Llençol\n9 setembre 2010 21:43\nEl passat divendres es va presentar a l’ermita de Sant Pau de Ribes, el nou videoclip musical dels Bulma. La banda formada per en Tuti, en Gerard i en Rafa, que duen els seus assaigs a la sala insonoritzada dels Xulius, van triar aquest bucòlic indret ribetà ja que el relat de la història que tracta el clip, es va gravar en aquest mateix espai durant un cap de setmana de maig.\nDes que fa un any el grup va presentar la seva primera maqueta Cada Segon, on el patí de l’entitat va poder tenir la primícia de presenta’l, el grup no ha parat de treballar per donar a conèixer el seu repertori. L’estiu ha estat d’allò més mogut pel tres components que han passat per escenaris de Barcelona, Lleida, Cardedeu, Torredembarra, Canyelles, Puigmoltó, Vic o fins i tot, una petita gira per Menorca.\nEl seu esforç també s’ha vist recompensat amb el concurs musical Sona 9, adreçat a grups novells d’arreu del país. Bulma van ser un dels 18 grups seleccionats per passar a la final, tot un èxit si mirem les més de 200 propostes que estaven inscrites aquest any.\nPer arrodonir l’any, el grup tornarà a ser present al festival Pipop que es celebra a Ribes el proper mes de novembre. Enguany Bulma faran un concert de presentació el proper 9 d’octubre al Palmerar del Ger.\n8 setembre 2010 18:40


Serveis - Gil Ayats Fotografia\nA GilAyats Fotografia podràs trobar totes aquelles solucions fotogràfiques que més desitgis, ja siguin sessions amb família, en parella o individuals. Així com també la cobertura dels dies més especials de les vostres vides. Casaments, comunions, batejos… Volem que tinguis les millors imatges per guardar els millors records.\nCobreixo tot el casament des del seu inici fins al ball final. tot amb un estil molt càlid i natural per deixar ressaltar les emocions.\nTingues un record amb la teva família, parella o fills. En un entorn NATURAL o bé a l’estudi. Tu tries!\nPerquè tinguis unes fotos del dia que el teu fill/a fa la comunió o bé el bateig.


"L’èxit sempre és la suma de petites històries personals" (Àlex Gozalbo)\nEpi, Solozábal i Ansa analitzen les opcions que té el Barça de repetir èxit a la Copa de bàsquet\n5 min. Barcelona 12/02/2020 12:41\n987x555 Manolo Flores, capità del Barça de bàsquet, aixecant a Badajoz el trofeu de campió de la Copa del Rei de la temporada 1981-82\nManolo Flores, capità del Barça de bàsquet, aixecant a Badajoz el trofeu de campió de la Copa del Rei de la temporada 1981-82 / EFE\nL'última vegada que el Barça va guanyar tres títols de la Copa del Rei consecutius va ser fa gairebé quatre dècades. De fet, aquell mític equip blaugrana va enllaçar sis èxits consecutius, des de la temporada 1977-78 fins a la 1982-83. L’ARA ha parlat amb tres dels herois d'aquella plantilla: Juan Antonio San Epifanio, Nacho Solozábal i Perico Ansa. “Va ser una època entranyable. La Copa del Rei no es feia amb el mateix format que ara, però era molt important. Guanyar-ne sis de seguides va ser impressionant perquè, a més, moltes van ser contra el Reial Madrid. El club va fer un canvi generacional important i nosaltres hi vam posar tota la il·lusió del món. L'entitat estava mancada de títols i l'equip va oferir la seva millor versió a la pista”, recorda Ansa. “Els records són meravellosos. Aquell equip va tenir uns anys molt bons i la Copa se'ns acostumava a donar molt bé. És un torneig que arriba a la meitat de la temporada i que et pot donar un reforç moral molt important de cara a les altres competicions, tant a la Lliga com a la competició europea”, diu Epi, un dels cinc jugadors del Barça de bàsquet que té la samarreta retirada al Palau Blaugrana.\nL'última vegada que el Barça va guanyar tres títols consecutius va ser fa gairebé quatre dècades\nL'any 1983 el Barça va anotar 125 punts a la final contra l’Inmobanco. “Era un altre tipus de bàsquet i, sobretot, d'arbitratge. El físic no era important, no era el factor diferencial. Qualsevol contacte era falta personal i s'apostava molt pel contraatac. Això feia que l'anotació fos molt alta. El bàsquet ha canviat i ara és més físic i defensiu”, recorda Epi. Un dels seus tirs característics, el de mitja distància, està en desús. “Ara tot són esmaixades o triples. Són etapes diferents del bàsquet, que és un esport molt estadístic. Quan s'arriba a la conclusió que els tirs de tres punts són més rendibles, els equips s'hi llancen de cap. Això comporta un canvi en l'estil de joc, però a mi em sembla bé perquè el bàsquet actual és un gran espectacle. Estic segur que d'aquí a quinze anys veurem un altre estil de joc”, opina. “El nostre era un altre bàsquet. Les coses no es poden comparar perquè cada generació ha tingut el seu context. Abans es jugava diferent, però el nivell també era molt alt. Els jugadors d'ara són físicament més forts, però el canvi no és només físic”, afegeix Solozábal. “Els jugadors són més forts i les defenses són més dures, però el concepte de joc en equip potser el teníem més desenvolupat nosaltres. El joc d'ara és més monòton i a la nostra època hi havia més creativitat”, analitza Ansa, que actualment presideix l'Associació de Veterans del Barça.\n651x366 Epi, Bartomeu i Solozábal / FC BARCELONA Epi, Bartomeu i Solozábal / FC BARCELONA\n“Els records que tinc d'aquest equip són molt bons perquè alguns anys vam fer el doblet amb el títol de Lliga. La Copa sempre és especial i és un torneig molt maco. L'ambient és molt agradable”, argumenta Solozábal. En aquella època no es guanyaven tants calés com ara, però la dedicació era igual de professional. “Es feia molt difícil compatibilitzar el bàsquet amb els estudis”, reconeix Ansa, que dimecres va assistir a la presentació de FCB, + de 90 anys de bàsquet blaugrana, un llibre escrit pel periodista Manu Moreno. “Era una cosa que se li devia al club. Són 92 anys d'història i era un bon moment per destacar les vivències i els testimonis de les persones que van ajudar a impulsar la secció. L'èxit sempre és la suma de petites històries personals”, assegura.\nDebut contra el València Bàsquet\nEl Barça obre aquest dijous (19 hores, #Vamos) contra el València Bàsquet el repte de buscar el seu tercer títol consecutiu de la Copa del Rei. Tot i anar per la part més difícil del quadre, els exjugadors del club veuen possible un nou èxit culer. “El que més desitjo és que, com en els dos últims anys, l'equip en surti reforçat i deixi clar que està en una bona línia. La Copa del Rei té un format que la fa imprevisible. Gairebé cada any hi ha alguna sorpresa i això és el que fa que la competició sigui diferencial. El fet que es jugui en una mateixa ciutat li dona un atractiu extra”, diu Epi. Svetislav Pesic no preveu poder comptar amb Thomas Heurtel per al partit de quarts de final. “El calendari ha canviat i l'acumulació de partits és molt dura. Les lesions i les sobrecàrregues que arrossega algun jugador poden tenir incidència en el que passi a Màlaga. A la resta de països europeus, la competició nacional no és tan exigent”, reconeix Epi.\n651x366 Robirosa, Moreno i Ansa / FC BARCELONA Robirosa, Moreno i Ansa / FC BARCELONA\nEl mític dorsal 15 té clar que l'equip actual pot marcar una època. “Aquest Barça pot marcar un moment important en la història del club. La incorporació d'alguns jugadors liderats per Mirotic fa que la sensació del que pot aconseguir aquest equip sigui molt bona. Seria bo començar aquest any una etapa de títols i d'anys meravellosos”, resumeix Epi.


FEM ATENEU, FEM BAULA - totSuma\nFa més de dos anys neix el projecte de La Baula. Sorgeix de la necessitat de crear un espai autogestionat de caire transformador a la ciutat de Lleida que serveixi de punt de trobada i espai per crear sinergies entre els diferents moviments socials. Treballem d’una manera horitzontal, assembleària i cooperativa on tothom pot dir-hi la seva. Això ens permet assolir uns dels nostres objectius: aconseguir un espai obert a tothom, que convidi a la participació i a la coneixença del treball de les diferents iniciatives socials. Treballar en col·laboració fomenta la creació de vincles, suma esforços i enforteix les iniciatives populars que enforteixen l’esperit crític.\nUn Anteneu Cooperatiu! Un espai obert on crear sinergies i aconseguir que els diferents moviments socials de la ciutat no treballin atomitzats i s’enforteixin.\nVolem un espai ampli, acollidor i lluminós, dividit en dos grans blocs:\nBar/restaurant: gestionat per la Cooperativa de la Cuina del Comú, que aposta per productes de proximitat i de la terra. Serà la porta d’entrada a l'Ateneu i el mirall d’aquest. Un espai que permetrà conèixer tot el treball que hi fem per tal que tothom amb ganes de participar pugui sumar-se al projecte.\nEspai social: dues sales per assemblees i reunions que en permetran també realitzar-hi diferents actes com xerrades, conferències, tallers, etc…\nPer tal d'habilitar aquest nou espai necessitem finançament per:\n- Fer petites obres de millora i acondicionament: donar color a les parets, millorar les instal·lacions pel que fa els subministraments, envernissar el parquet, restaurar la fusteria, etc….\n- Fer de la cuina un espai únic: adquirir la maquinària que ens permetrà oferir una cuina càlida, sana i de proximitat.\n- Fer d’una muntanya de llibres, una biblioteca crítica i acollidora a l’accés de tothom.\nSerigrafia d’artista numerada, firmada i personalitzada per La Baula\n*(imatge d'exemple d'una serigrafia manual, estampació en paper 200 gr a dos colors)\nPack de 2 pintxos i 2 canyes per gaudir-ne i fer un tastet del bar de La Baula.\n+ Serigrafia d’artista numerada, firmada i personalitzada per La Baula\nSamarreta de La Baula\n+ Nom com a mecenes al mural de La Baula, pintat de forma permanent a l’Ateneu\n*(Tria la talla de la teva samarreta?) Mesures samarretes\nSoci 2016 (fins a finals d’any)\n+ Samarreta de La Baula\n*(Dóna't d'alta com a soci aquí) + *(Tria la talla de la teva samarreta?) Mesures samarretes\nSopar de Mecenes Gourmet - 2 de desembre de 2016\nMenú per a dos persones (de dilluns a divendres al migdia o nit) i confitura d’un obrador artesanal\n+ Dos Samarretes de La Baula\n*vàlid durant tot el mes de desembre de 2016.\nQuota anual socis 2017\n+ Quadre en uns dels espais de l’Ateneu amb fotografia/imatge de qualitat de l’entitat.\nSerigrafia d’artista numerada de La Baula\nObra de Nus Creacions personalitzada per La Baula. Serigrafia a dos colors, sobre paper Canson de 200 gr. Mides 41x32 cm, firmada i numerada.\nSamarreta 100% cotó, estampació realitzada pel taller creatiu de Nus Creacions a dos colors, disseny de la Baula.\n(Queden 65 de 100 recompenses)\nPack de 2 pintxos i 2 canyes per gaudir-ne i fer un tastet del bar de La Baula\nSopar de Mecenes Gourmet\nMenú per a dos persones (de dilluns a divendres al migdia) i confitura d’un obrador artesanal\nQuadre en uns dels espais de l’Ateneu amb fotografia/imatge de qualitat de l’entitat


No han estat un esmorzar pedagògic. Han estat per acomiadar una bona companya, la mestra itinerant de l'ONCE que ha canviat de destí... una manera dolceta de dir-li que hem estat molt bé amb ella, que l'enyorarem i que esperem tingui molta sort allà on vagi.\n200g de llard (en pomada)\n3 rodanxes de llimona confitada\nTriturem o talem ben petites les rodanxes de llimona confitada.\nAmb el batedor de varetes barregem el sucre amb els ous, hi afegim el llard en pomada i ho treballem fins que quedi ben lligat.\nBarregem la farina d'ametlla, la farina, el llevat i la llimona i ho anem incorporant a poc a poc a mesura que anem lligant la massa fins aconseguir que no se'ns enganxi a les mans.\nLa deixem reposar un parell d'hores a la nevera i ja podem donar-li la forma que vulguem i enfornar-les a 180º durant un quart d'hora aproximadament.\nAl damunt hi he posat una mica de llimona confitada i una punteta de sucre perquè quedessin més ben acabades.\nEl resultat han estat aquestes galetes, amb un gustet important a llimona per endolcir un comiat... fins molt aviat Montse :-D\nabril 4 de maig de 2014, a les 20:45\nGlòria...quines galetes tan bones!!!! I segur que tenien un punt cruiexent!!!!\n(ahir vaig extrañar part de l'equip Tarragona!!!!)\nFrancesc 4 de maig de 2014, a les 21:25\nQuina bona pinta!!! Segur que van agradar moltíssim a tothom!!! Enhorabona!! Aquesta me l'apunte!!\nUnknown 4 de maig de 2014, a les 21:45\nGlòria, les galetes s'han acabat ràpid! :) com passa en les coses bones. Però et vull dir que al teu costat tot ha estat fàcil ... i ara dolcet i tot! jo també us trobo a faltar! El proper curs l'home se'm jubila i tens moltes receptes que m'agradaria que aprengués, jaja\nMaite Sweet Food 5 de maig de 2014, a les 1:59\nQuina bona pinta!!!Han d'estar d'escandol i amb un cafetó... Mmm quina gana!!!Un peto\nChus Castro 5 de maig de 2014, a les 9:32\nQuè bones havien de ser aquestes galetes, amb el toc del llimó i el cruixent de l'ametlla. Un berenar deliciós i un detall molt bonic per acomiadar una companya. Petons.\nles receptes que m'agraden 5 de maig de 2014, a les 10:46\nHan de ser boníssimes! am m'encanta la llimona i tot el que porti llimona així que segur que cauran aviat! Un petó\nRuben 5 de maig de 2014, a les 14:35\nPer cert, aquest divendres vam estar fent unes tapes a La ferreteria\nesborrar 5 de maig de 2014, a les 15:15\nUnes bones galetes per un comiat... semblen delicioses!\nCristina 5 de maig de 2014, a les 17:19\nOh! m´imagino l´oloreta que devien fer...a part de boníssimes.\ntrifasic de baileys 5 de maig de 2014, a les 21:26\nm'agrada que hagis fet servir llard, en tinc des del nadal, pels torrons, i encara corre per la nevera!! bonissima proposta a més que m'encanten aqeustes galetes! apuntat! petons\nmamilu 6 de maig de 2014, a les 0:12\nUn bon cumiat amb aquestes galetes, segur s'enrecorda sempre de tu.\nGemma 6 de maig de 2014, a les 5:21\nAmb la llimona confitada han de quedar boníssimes, a mi ja m'agrada que es nota el sabor de llimona!\nSegur que aquesta companya es recordarà molt de tu :)\nTeresa 6 de maig de 2014, a les 9:08\nSegur que vas fer molt contenta la companya, i vau gaudir d'un moment ben dolç a recordar!\nFem un mos 6 de maig de 2014, a les 9:28\nAquestes galetes amb gustet a llimona deurien estar molt bones.\nDe ben segur que aquesta companya et recordarà i molt dolçament.\nJudith 6 de maig de 2014, a les 15:46\nquines galetes més bones!!! fa segles que en vull fer unes similars, però no m'he decidit. si les faig t'aviso!! petonets guapa\nMargarida 6 de maig de 2014, a les 20:31\nUna bona manera d'acomiadar-se d'una companya! Segur que no les oblidarà!!! I dubto que a qualsevol altre centre l'acullin tan bé com ho heu fet vosaltres (és a dir, tu i les teves delicioses galetes!!)\nJuan Hernández 7 de maig de 2014, a les 12:26\nHola Gloria. Estas galletas tienen un aspecto espectacular. Su sabor debe ser estupendo, tanto que no me importaría comerme tres o cuatro jj no digo más para no dejar al resto sin poder probarlas ya que estaría mal visto.\nCreo que se llevarían un inolvidable recuerdo de ese momento aunque envidio no haber estado allí para hacerle también el aprecio a esta delicia.\nLa Cuina de l'Olga 10 de maig de 2014, a les 9:52\nJo no sóc molt galetera......però li passo la recepta a ma germana, que ella ho és molt!!!\nlolines 10 de maig de 2014, a les 21:20\njo poso el cafè i la tu aquestes bonisimes galetes d'acord?


Equip Katagi - Katagi\nA càrrec de la cuina de KATAGI Blau comptem amb el xef José Miguel García Pellegrino, d’origen veneçolà i amb més de 10 anys d’experiència en cuines de primer nivell d’Espanya. Entre elles destaquen el Restaurant Pepe Vieira (1 estrella Michelin), Diverxo (3 estrelles Michelin), Casa Marcial (2 estrelles Michelin), Marc Fosh (1 estrella Michelin) i Lume by Lucia Freitas.\nCom a responsable de sala comptem amb Fernando Calderon, natural de Mallorca i amb més de 20 anys d’experiència. S’ha format en enologia i cocteleria. En 2017 va ser campió de balears de cocteleria i reconegut com el millor barman de la Balears. Aquest mateix any va ser subcampió d’Espanya de cocteleria per equips representant a la Balears. En 2019 va ser campió de cocteleria del primer certamen organitzat per Coca-Cola a Espanya.Guanyador TaPalma d’Or 2021 en la categoria còctel con “Tanjo El Nacimiento”


La Comissió de Festes 2019 organitza un variat programa d’actes per a viure el Nadal a Finestrat – Ayto. de Finestrat\nELS VEÏNS DE FINESTRAT I COMARCA JA PODEN RESERVAR PLAÇA PER A ACOMIADAR L’ANY EN EL SOPAR DE LA NIT DE CAP D’ANY DE LA COMISSIÓ\nDes de la Comissió de Festes “Festers 2019” de Finestrat (Barraca El Potro) han preparat un complet programa d’esdeveniments per a aquestes dates nadalenques. El programa inclou diversos actes lúdics que tindran com a punt de trobada la Sala Jove de la Casa de Cultura. Allí estan convocats aquest diumenge 23 els veïns de la localitat per a entregar la carta a Pare Noel, gaudir del Ball de la Nit de Nadal (dilluns 24), acomiadar l’any (Sopar de Cap d’Any i Ball) i participar en les agradables vesprades que han preparat per al Dia de Nadal (dimarts 25), Any Nou (dimarts 1) i Reis (diumenge 6 gener).\nPer a començar, aquest diumenge 23 de desembre estan cridats tots els xiquets/es de Finestrat a entregar la seua carta de desitjos a Pare Noel. L’esdeveniment començarà a les 17:00 hores des de la Plaça de la Unió Europea amb un cercavila pels carrers del nucli històric tradicional fins a tornar a la Sala Jove on hi haurà una festa amb berenar, tallers nadalencs i moltes sorpreses per a les quals compten amb la col·laboració de la Regidoria de Festes. Per a participar és important acudir disfressat o, almenys, amb algun complement nadalenc. El preu de la festa és 4€.\nPer al dilluns 24, en acabant de sopar amb els sers volguts en la Nit de Nadal, la Comi celebra en la Sala Jove el “Ball de la Nit de Nadal”. El dimarts 25, Dia de Nadal, en la mateixa sala tindrà lloc un acte lúdic per a compartir la vesprada entre veïns/es a partir de les 18:00 hores. I, per al diumenge 30, des de la Regidoria de Joventut han organitzat l’espectacle de màgia “IMPOSSIBLE” a benefici dels festers que organitzen les festes patronals 2019. Hi haurà doble sessió, a les 17:00 i a les 19.30 hores, i a la venda queden les últimes entrades (Casa Cultura en horari vesprades; contacte de la Comissió: David Castillo-625 119 214).\nDe cara a acomiadar l’any, les persones interessades ja es poden apuntar al “Sopar de Cap d’Any” que també organitzen els Festers 2019. Tindrà lloc en la Sala Jove i, per a aqueixa nit, hi ha programat un menú especial de Nit de cap d’any (50 € cobert adult & 20€ infantil). El termini per a reservar es mantindrà obert fins al dimecres 26 de desembre i, al terme del sopar, hi haurà un gran ball per a celebrar l’arribada del 2019.\nDes de la Regidoria de Festes, l’edil Amelia Mayor, va agrair la implicació de la Comissió en la celebració del Nadal “perquè han preparat esdeveniments per a totes les dates més assenyalades d’aquestes vacances nadalenques des del diumenge 23 amb la festa infantil dirigida a arreplegar les cartes al Pare Noel, el Ball de la Nit de Nadal, el Sopar de Cap d’Any que cada any reuneix a més de 100 veïns per a acomiadar l’any o els actes lúdics de cada dia festiu. A més, cal recordar que la participació en tots aquests actes contribueix a la recaptació de fons per a organitzar les nostres festes patronals, així que des d’ací invitar-vos a gaudir del programa tan complet i variat que ha preparat la Comi comptant amb el suport d’aquesta Regidoria de Festes”.\nFinalment, des d’aquesta Regidoria també estan treballant de manera conjunta amb la Comissió per a organitzar la cavalcada dels Reis Mags que tindrà lloc en el nucli històric el dissabte 5 de gener i sobre la qual s’informarà amb detall en pròximes dates.\n(GABINET PREMSA: 18.12.2018)


Els diferents sistemes de producció que hi ha en les arts gràfiques tenen en comú factors de risc que incideixen directament en els accidents i les malalties professionals que sofreix aquest sector. Ens referim al contacte amb màquines perilloses (guillotines, troqueladores, impressores, etc.), a l'ús de productes químics perillosos, a la manipulació de càrregues, al soroll i a les deficients condicions de seguretat dels locals pel que fa a l'ordre, la neteja, la il·luminació o la ventilació.\nDe la mateixa manera, és important destacar els factors de risc relacionats amb l'organització del treball (implantació de noves tecnologies, treball a torns, pressió en la producció, etc.), ja que el sector de les arts gràfiques està subjecte a continus canvis tecnològics i les empreses, tant grans com a petites, basen bona part de la seva competència en els terminis de lliurament.\nA continuació, es descriuen les mesures preventives bàsiques relacionades amb els riscos laborals abans esmentats:\nComprar màquines i eines segures que tinguin el marcat CE. Els que porten la indicació CE garanteixen aquests requisits. Els equips anteriors existents han d'adaptar-se també a aquestes normes, implantant els sistemes de protecció que siguin necessaris i establint procediments de treball segurs.\nEquipar amb elements de protecció les zones de les màquines que presentin perill d'atrapament, cort o abrasió: resguards fixos o mòbils, distanciadors, dispositius de comandaments a dues mans, barreres fotoelèctriques, etc. Totes les màquines han de tenir pulsadors de parada d'emergència.\nComprovar periòdicament el bon funcionament dels equips de treball i dels elements de seguretat que porten incorporats.\nFacilitar informació i formació sobre com cal fer les tasques encomanades i els riscos que implica el treball. La informació ha de ser comprensible i especificar, molt clarament, les situacions de perill que es poden produir.\nSenyalitzar en el sòl els llocs de pas i les zones que ocupen les màquines, mantenint les distàncies de seguretat entre elles. Conservar els sòls nets i lliures d'obstacles per evitar el risc de caigudes o de corts i atrapaments amb les parts perilloses de les màquines.\nRealitzar sempre la neteja i el manteniment de les màquines quan estiguin completament parades. La majoria d'atrapaments i fractures greus dels operaris, que en moltes ocasions condueixen a amputacions, s'originen per voler arreglar algun problema amb la màquina en funcionament (el cas més representatiu és el d'intentar eliminar una mota de brutícia en la planxa d'impressió) o en operacions de neteja i conservació.\nEvitar el contacte amb substàncies químiques perilloses. Molts dels components de les tintes i netejadors són productes tòxics (ataquen al sistema nerviós, digestiu, respiratori, etc.), irritants o corrosius. S'han d'emprar substàncies alternatives que siguin menys perilloses. Per exemple, olis de base vegetal en lloc de dissolvents o tintes a l'aigua que s'eliminen amb facilitat. Igualment, cal mantenir una bona ventilació en els locals i instal·lar sistemes d'extracció localitzada on es produeixen els contaminants.\nUtilitzar amb preferència mitjans mecànics, com els carretons manuals i d'elevació, per transportar càrregues. En la manipulació manual cal seguir les normes bàsiques de prevenció de riscos.\nDisposar de la il·luminació necessària en cada lloc de treball (en general, entre 500 i 1000 lux), tenint en compte que hi ha altres tasques, com la d'inspecció de color, que precisen un major nivell de llum (1.500 lux).\nControlar els nivells de soroll: aïllar les fonts que ho produeixen (compressors, motors, etc.); revestir les parets i el sostre amb materials absorbents, establir torns de treball per reduir l'exposició al soroll i utilitzar els protectors auditius.\nPlanificar el treball de la jornada tenint en compte una part per a imprevists, organitzant les tasques extres i no perllongant a l'excés l'horari habitual de treball. Establir pauses i descansos per evitar les situacions d'estrès i de cansament que són determinants en l'aparició d'accidents.\nPortar la roba de treball ajustada al cos, evitant l'ús de polseres, cadenes o altres elements personals que les màquines puguin atrapar. Usar tots els equips de protecció individual necessaris (guants, botes, etc.).\nTextos y fuente: Institut Nacional de Seguretat e Higiene en el Treball.


Villa Las Granadas Marbella Espanya - Ofertes d'hotels amb els MILLORS DESCOMPTES EN LÍNIA\nLas Granadas, Albarizas / Los Moteros, Marbella, Espanya - Veure al mapa\nMés informació sobre Villa Las Granadas\nDissenyat tant per oci com per negoci, Villa Las Granadas està situat idealment a Albarizas / Los Moteros; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Marbella. A l'hotel s'hi pot gaudir d'unes comoditats de primera classe com instal.lacions de barbacoa, àrea de TV/saló compartit, cuina compartida.\nGaudiu de les comoditats d'alta gama com ara piscina privada, aire condicionat, balcó/terrassa, ventilador, aparell de televisió per tal de relaxar-vos després d'un cansat dia. L'hotel compta amb una llista completa de comoditats, com piscina exterior, jardí. Les seves instal.lacions de primera i una situació excelent fan de Villa Las Granadas la base perfecta per a gaudir de la seva estada a Marbella.\nNúmero de Identificación Fiscal: VFT/MA/07056\nCal que informeu el Villa Las Granadas de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 500 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Número de llicència: VFT/MA/07056